Bernt Børretzen

Bernt Børretzen (født 1762, død 1817) var en norsk teolog og skribent. Mellom 1794 og 1797 utgav han tidsskriftet Den snaksomme Bergenser.

Børretzen ble født i Nordfjord, men flyttet til Bergen som barn fordi hans far fikk arbeid i byen. Her gikk Børretzen på fattigskole, men det viste seg at han hadde gode evner, og ble derfor hjulpet inn på latinskolen av sognepresten ved Korskirken, senere biskop Johan Nordahl Brun. I 1783 tok Børretzen eksamen derfra, og i 1787 ble han teologisk kandidat og deretter lærer ved fattigskolen Christi Krybbe.Finn Skauge, universitetsbiblioteket i Bergen: Den snaksomme Bergenser  

Lærerlønnen var dårlig, noe som bidro til at han i 1790-årene ble en svært produktiv leilighetsforfatter som snekret sammen taler og sanger til bryllup og begravelser. Det er bevart mer enn hundre trykte skrifter forfattet av ham.Opplysning, lesere og offentlighet. Trykkekulturen i Danmark-Norge på 1700-tallet. Bokhistorisk seminar Nasjonalbiblioteket 24. mai 2016, s. 8-9

Ikke minst begynte han i 1794 Den snaksomme Bergenser, der han i første nummer kunngjorde at penger var «den fornemste, ja nesten eneste Hensigt i hvilken jeg skriver». I Bergens Beskrivelse nevner forfatterne et brev fra Bergen til et blad i København i 1797, der Den snaksomme Bergenser omtales. Børretzen beskrives da som «en Mand af naturligt godt Genie og bidende Vittighed, men mangler ganske den Erudition og Delikatesse, som vor Tids finere Smag fordrer af en god Moerskabsskribent».Finn Skauge, universitetsbiblioteket i Bergen: Den snaksomme Bergenser  

Men så betraktet jo heller ikke Børretzen seg som noen «morskapsskribent». Tvert om, i bladet kritiserte han sosial urettferdighet og andre lokale forhold i Bergen, helt til han ble stevnet for injurier av generalveimester Johannes Christopher Hammer. Børretzen hadde kritisert Hammer for å ødelegge bøndenes åkre under veiutbyggingen. Børretzen måtte betale en stor bot, og etter dette gikk tidsskriftet inn. «Min Fornuftskiste er snart tom,» skrev han da han var i ferd med å miste motet.<ref name=NH_Ringvej>Norgeshistorie.no, Mona Ringvej: [http://www.norgeshistorie.no/grunnlov-og-ny-union/artikler/1365-politisk-ytringsfrihet-pa-1700-tallet-den-snaksomme-bergenser.html «Politisk ytringsfrihet på 1700-tallet: Den snaksomme Bergenser»]</ref> Han måtte offentliggjøre en unnskyldning til Hammer i sitt blad og erklære sine påstander «fuldkommen giendrevne».

 Referanser 

 Kilder 
 Mona Ringvej: Bernt Børretzen (1762-1817) og Birgitte Kuhle (1762-1832). I: Martin Eide (red.) Journalistikkens norske klassikere'', Universitetsforlaget.
 Politisk ytringsfrihet på 1700-tallet: Den snaksomme Bergenser, artikkel hos Norgeshistorie.no
 Den snaksomme Bergenser , Avdeling for spesialsamlinger, Universitetsbiblioteket i Bergen

Kategori:Personer fra Bergen kommune
Kategori:Norske forfattere
Kategori:Norske redaktører